Coca-Cola HBC je posvećena neprekidnom unapređivanju svojih ekoloških performansi u oblasti ambalaže i upravljanja ambalažnim otpadom. Ambalaža pića ima vrednost i upotrebni vek nakon svoje inicijalne upotrebe i verujemo da bi trebalo da se sakuplja i reciklira u novu ambalažu u sklopu cirkularne ekonomije. Da bismo ostvarili ovu viziju, posedujemo, investiramo i preuzimamo odgovornost za sakupljenu ambalažu kao članovi ovlašćenih organizacija za ponovno iskorišćenje materijala. Implementiramo programe za ponovno iskorišćenje ambalaže na svim našim tržištima kako bismo osigurali da se naša ambalaža sakuplja bezbedno, efektivno i efikasno. Kada god je to moguće, imamo za cilj da primenjujemo ovaj pristup sa više zainteresovanih strana jer bez obzira koliko dobre bile naše ideje, investicije i aktivnosti, ne možemo raditi sami. Ali šta god da uradimo, merimo, procenjujemo i transparentno to delimo na svim našim teritorijama i sa svim našim zainteresovanim stranama.

**Naši ciljevi u upravljanju otpadom su:**

* Sakupljanje ekvivalenta od 75% naše ambalaže za reciklažu ili ponovnu upotrebu do 2025. godine i 100% do 2030. godine
* Obezbeđenje da je 100% naše primarne ambalaže reciklabilno do 2025. godine
* Upotreba do 50% recikliranih materijala u našim bocama i limenkama do 2030. Kod PET boca, koristićemo 35% recikliranog PET (rPET) do 2025. godine. U državama EU, naš cilj je da postignemo 50% rPET do 2025. godine.

**Da bi postigla ove ciljeve, kompanija Coca-Cola HBC:**

* Sarađuje sa državnim institucijama i privredom na stvaranju pravnog okvira u kojem se ekonomski napredak, izbegavanje odlaganja materijala na deponije i smanjenje emisija mogu postići istovremeno,
* Podržava i sprovodi studije modela sakupljanja ambalaže radi identifikacije najefektivnijih i najefikasnijih rešenja za sakupljanje ambalaže za svako tržište,
* Proaktivno se angažuje kroz relevantna poslovna udruženja radi zastupanja unapređenog nacionalnog sistema za sakupljanje ambalaže u cilju postizanja zakonskih ciljeva,
* Podržava postavku i implementaciju novih šema za sakupljanje ambalaže u državama u kojima takvi sistemi ne postoje,
* Učestvuje kao aktivni član Upravnog odbora organizacija za ponovno iskorišćenje ambalaže sa odgovarajućim zastupništvom na nivou višeg rukovodstva,

* Postavlja dugoročne i godišnje kompanijske ciljeve za sakupljanje ambalaže,
* Podržava kampanje podizanja svesti o reciklaži, edukacije o sakupljanju otpada i kampanje protiv nekontrolisanog bacanja smeća,
* Promoviše razvoj i ekspanziju organizovanog sakupljanja korišćene ambalaže na javnim događajima kako bismo sprečili bacanje smeća,
* Podržava i zalaže se za intervencije javnih politika i tehnološka rešenja koja omogućavaju cirkularnu ekonomiju za ambalažu,
* Posvećena je investiranju u infrastrukturu i nove tehnologije koje omogućavaju pojačanu upotrebu recikliranog sadržaja u njihovim pakovanjima, gde je to tehnički i ekonomski izvodljivo,
* Planira i izvršava strategije upravljanja ambalažnim otpadom u sklopu procesa godišnjeg planiranja poslovanja da bi se obezbedilo da ova tema ostane integralni deo poslovanja.

**Coca-Cola HBC će:**

* Podržavati razvoj efektivnih politika upravljanja otpadom i sakupljanja ambalaže putem strukturiranog dijaloga sa zainteresovanim stranama i partnerskih odnosa.
* Raditi kroz međusektorska udruženja za upravljanje ambalažom na razvoju i podršci efektivnih rešenja za upravljanje otpadom i sakupljanje ambalaže,
* Unaprediti efikasnost i efektivnost postojećih organizacija za upravljanje ambalažnim otpadom nakon upotrebe,
* Vršiti inovacije radi minimalizacije količine ambalaže koju koristimo, obezbeđujući da je ambalaža koju koristimo održiva koliko god je to moguće,
* Nastaviti da uvećava sadržaj recikliranog materijala u našoj primarnoj ambalaži za pića, sa naglaskom na PET boce,
* Obezbediti održive opcije za ambalažu koje ispunjavaju potrebe naših korisnika.

Ovaj pristup ambalažnom otpadu se dopunjuje našim politikama koje se odnose na vodu i bio-diverzitet i ulaganjem u društvo kao i komunikacionim kampanjama koje primenjuju naši partneri, The Coca-Cola Company.

Kao generalni direktor kompanije, obavezujem se da ću poštovati sadržaj Politike upravljanja ambalažnim otpadom, koja je u vlasništvu i koju podržava Odbor za društvenu odgovornost Upravnog odbora. Odgovornost za uspešnu implementaciju ove politike i povezanih programa pripada svakom zaposlenom u Coca-Cola Hellenic na svakom nivou i funkciji u organizaciji.

Beograd, februar 2024.

Svetoslav Atanasov

Generalni direktor